Vanån

Vanån er ei elv i Dalarnas län i Sverige. Den er Västerdalälvens største sideelv, med en lengde på 140 km, og et nedbørfelt på 1903 km². Den renner sammen med Västerdalälven ved Vansbro. Middelvannføringen er 28 m³/s.

Vanån er mest kjent for svømmestevnet Vansbrosimningen, hvor deltakerne svømmer rundt 2 km langs Vanån og 1 km langs Västerdalälven.

Den største innsjøen i nedbørfeltet er Venjanssjön. Elva har blitt brukt til tømmerfløting fram til først på 1970-tallet. Det finnes flere mindre vannkraftverk langs elva.

Referanser

Eksterne lenker 
 Bilder av Vanån fra «Destination Älvdalen» 

Elver i Dalarnas län
Dalälvens vassdragsområde